“เมย์แบงก์ฯ” ชี้ผลงาน JMT โตแรง เคาะเป้าสนั่น 20.80 บ. สะท้อนกำไร”All time high”ทุกไตรมาส
“เมย์แบงก์ฯ” ชี้ผลงาน JMT โตแรง เคาะเป้าสนั่น 20.80 บ. สะท้อนกำไร"All time high"ทุกไตรมาส
“เมย์แบงก์ฯ” ชี้ผลงาน JMT โตแรง เคาะเป้าสนั่น 20.80 บ. สะท้อนกำไร"All time high"ทุกไตรมาส
19 มิ.ย. 2562

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (19 มิ.ย.62) ว่า จากข้อมูลของธนาคารแห่งประเทศไทย พบว่าไตรมาส 1/62 Gross NPLs ของสถาบันการเงินรวม 4.56 แสนล้านบาท เติบโต 2.4% จากช่วงเดียวกันเมื่อปีก่อน ใกล้เคียงกับการเติบโตของสินเชื่อในระบบที่ปรับขึ้น 3% จากปีก่อน คิดเป็น 2.95% ของสินเชื่อรวม +2bps จากปีก่อน สอดคล้องมุมมองผู้บริหารว่าบรรยากาศการประมูลขายหนี้ที่ยังเป็นปกติเหมือนปีก่อน
ประเด็นดังกล่าวส่งผลให้เห็นภาพว่าการเติบโตในปีนี้ไม่น่ากังวล คาดเงินลงทุนซื้อหนี้มาบริหารเพิ่มจะไม่น้อยกว่าปีที่แล้ว 2.5 พันลบ. คิดเป็นมูลหนี้ไม่ต่ำกว่า 2-2.5 หมื่นลบ. เทียบพอร์ตหนี้สิ้นปี 2561 เท่ากับ 1.46 แสนลบ. เพิ่มขึ้น 15-17% จากปีก่อน คาดเริ่มเห็นรอบการซื้อ Secured loan หลักพันล้านช่วงกลางปีนี้ และ Non-secured อีกก้อนใหญ่ในช่วงปลายไตรมาส 3-4 เป็นฐานการเติบโตในปีหน้า
ทั้งนี้ คงมุมมองบวกต่อผลประกอบการในไตรมาส 2/62 คาดรายได้ 575 ลบ. เพิ่มขึ้น 5% จากไตรมาสก่อน, เพิ่มขึ้น 28% จากปีก่อน ตามเงินสดเรียกเก็บ (Cash collection) 730 ลบ. เพิ่มขึ้น 3% จากไตรมาสก่อน,เพิ่มขึ้น 33% จากปีก่อน จากกองหนี้ใหม่ที่ซื้อเข้ามาปลายปี 61 และกองที่ตัดต้นทุนหมด  ทำให้อัตรากำไรดีขึ้นในทุกระดับ แม้ธุรกิจประกันจะยังขาดทุนใกล้เคียงไตรมาสก่อน แต่เริ่มมีพัฒนาการบวกจากยอดขายต่อเดือนเพิ่มขึ้น และการทยอยปรับพอร์ตให้ Loss Ratio ลดลง ก่อนจะพลิกเป็นกำไรในช่วงปลายปี ประเมินกำไรสุทธิงวดไตรมาส 2/62 เท่ากับ 150 ลบ. เพิ่มขึ้น 4% จากไตรมาสก่อน,เพิ่มขึ้น 25% จากปีก่อน ถือเป็นอีกไตรมาสที่ยังรักษาสถิติ All time high ไว้ได้ มีลุ้นสูงที่กำไรสุทธิจะทำลายได้ต่อในอีกสองไตรมาสที่เหลือแบบไตรมาสก่อนตามรอบการเก็บหนี้อิงสถิติ 2 ปีย้อนหลัง  )
ทั้งนี้เพื่อให้สะท้อนโมเมนตัมที่ดีชัดเจนใน 6-12 เดือนข้างหน้าทั้งในแง่กำไรสุทธิช่วงครึ่งปีหลังของปี 62 จากกองหนี้ที่รับรู้กำไร 100% ตั้งแต่ปลายไตรมาส 2/62 และส่วนที่กำลังทยอยซื้อใหม่ในปีนี้ ซึ่งโอกาสซื้อได้มากกว่าเป้าจากประเด็น IFRS9 (ไม่รวมในประมาณการ) ก่อนจะเริ่มรับรู้รายได้เต็มที่ในไตรมาส 1-2 ปี 63 และมีธุรกิจประกันเป็นอีก Upside risk ที่น่าติดตามต่อในปีหน้า จึงปรับราคาเป้าหมายขึ้นเป็น 20.80 บาท/หุ้น อิง Forward P/E ปี 63 เพิ่มขึ้น 1.50SD = 22 เท่า เทียบอัตราการเติบโตเฉลี่ย 3 ปี (2562-64) เติบโต 23% คิดเป็น PEG = 0.96 เท่า